Source: https://www.dikaiologitika.gr/site/25044/programma-oaed-laek-1-25-gia-to-2014
Timestamp: 2020-05-30 13:01:05+00:00
Document Index: 186912

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ']

Πρόγραμμα ΟΑΕΔ ΛΑΕΚ 1-25 για το 2014 | Ειδήσεις News
Πρόγραμμα ΟΑΕΔ ΛΑΕΚ 1-25 για το 2014
14/02/2014 - 13:04
Ξεκινά το πρόγραμμα του ΟΑΕΔ ΛΑΕΚ 1-25 για το 2014
Ξεκινά το πρόγραμμα ΛΑΕΚ 1-25 για το 2014 του ΟΑΕΔ
Συγκεκριμένα ανακοινώνεται από τον ΟΑΕΔ βάσει της απόφασης του Διοικητή του Οργανισμού η υλοποίηση προγράμματος επαγγελματικής κατάρτισης εργαζομένων ΛΑΕΚ 1-25 έτους 2014.
Στόχος του προγράμματος είναι να διευρυνθούν οι ευκαιρίες κατάρτισης των εργαζομένων στις μικρές επιχειρήσεις η Επιτροπή Διαχείρισης του ΛΑΕΚ
Στο πλαίσιο του προγράμματος ΛΑΕΚ 1-25 του ΟΑΕΔ, δικαιούχοι υλοποίησης είναι:
Οι οριζόμενοι από το καταστατικό τους Φορείς Εκπροσώπησης των Εργοδοτών, των οποίων οι αρχαιρεσίες διεξάγονται με την παρουσία δικαστικού αντιπροσώπου. Για τους φορείς οι οποίοι έχουν κατά Νόμον διεξαγάγει τις τελευταίες εκλογές χωρίς την παρουσία δικαστικού αντιπροσώπου, απαιτούνται ένορκες βεβαιώσεις ενώπιον ειρηνοδίκη ή συμβολαιογράφου όλων των μελών της εφορευτικής επιτροπής που θα βεβαιώνουν τον αριθμό των ψηφισάντων μελών του φορέα καθώς και ότι η ψηφοφορία διεξήχθη σύμφωνα με τις διατάξεις του καταστατικού και του Νόμου.
Για την εφαρμογή του προγράμματος ΛΑΕΚ, οι επιστημονικοί σύλλογοι των οποίων οι επιχειρήσεις-μέλη απασχολούν από 1-25 άτομα και δεν καλύπτονται από τους δικαιούχους του σημείου 1 (φορείς εκπροσώπησης των εργοδοτών).
Δικαίωμα υλοποίησης της κατάρτισης έχουν τα από Πιστοποιημένα από τον ΕΟΠΠΕΠ Κέντρα Δια Βίου Μάθησης Επιπέδου 2 (ΚΔΒΜ2) - πρώην ΚΕΚ -, των οποίων η έγκριση πιστοποίησης από τον αρμόδιο φορέα, είναι σε ισχύ.
Δεν είναι δυνατή η συμμετοχή του ίδιου εργαζόμενου σε περισσότερα του ενός (1) προγράμματα κατά τη διάρκεια ισχύος της παρούσης. Σε αντίθετην περίπτωση αποκλείεται η συμμετοχή του καταρτιζόμενου από όλα τα προγράμματα κατάρτισης που δηλώθηκε.
Ο αριθμός καταρτιζομένων για κάθε πρόγραμμα κατάρτισης κυμαίνεται από δέκα (10) έως είκοσι πέντε (25).
Οι απουσίες για κάθε καταρτιζόμενο δεν μπορούν να υπερβαίνουν το 20% του συνόλου των ωρών κατάρτισης που έχουν καταχωρηθεί στην αίτηση υλοποίησης προγράμματος. Ο παραπάνω αριθμός των απουσιών δεν μπορεί να αποτελέσει αιτιολογία μείωσης των ημερών υλοποίησης του προγράμματος κατάρτισης.
Ανά ώρα κατάρτισης, ο αριθμός των παρόντων καταρτιζομένων δεν πρέπει να είναι μικρότερος του 50% του αριθμού των αρχικά δηλωθέντων.
Ο εκπαιδευτής και οι καταρτιζόμενοι, καθόλη τη διάρκεια της κατάρτισης θα πρέπει να έχουν μαζί τους το δελτίο ταυτότητας το οποίο επιδεικνύουν κατά τον έλεγχο στον ελεγκτή-υπάλληλο του ΟΑΕΔ.
Κάθε πρόγραμμα κατάρτισης μπορεί να περιλαμβάνει θεματικές ενότητες με περιεχόμενο συναφές με το επάγγελμα ή την ειδικότητα του κλάδου που υπάγεται ο εργοδοτικός φορέας ή/και οριζόντιες θεματικές ενότητες (π.χ. χρήση Η/Υ, εκμάθηση γλωσσών, τεχνικές πωλήσεων, αρχές οργάνωσης και διοίκησης επιχειρήσεων, αρχές marketing κ.λπ.).
Κάθε πρόταση που υποβάλλει ο φορέας εκπροσώπησης εργοδοτών για την υλοποίηση ενός προγράμματος κατάρτισης που:
Ο φορέας εκπροσώπησης των εργοδοτών έχει δικαίωμα να ακυρώσει όλο το πρόγραμμα κατάρτισης αποκλειστικά μέσω του διαδικτύου, με συνέπεια τη μη αποπληρωμή του.
Μετά την αξιολόγηση των εγκριθέντων προγραμμάτων, δεν επιτρέπονται αλλαγές στα ακόλουθα:
Μετά την υποβολή της πρότασης, η οποία γίνεται μέσω διαδικτύου στην ηλεκτρονική διεύθυνση http://laek.oaed.gr και μέχρι 5 εργάσιμες ημέρες πριν την έναρξη υλοποίησης του προγράμματος κατάρτισης, (στις εργάσιμες ημέρες δεν συμπεριλαμβάνεται η ημερομηνία έναρξης του προγράμματος κατάρτισης),
Το Μέσο Ωριαίο Κόστος (Μ.Ω.Κ.) υλοποίησης του προγράμματος κατάρτισης ανά καταρτιζόμενο ορίζεται στο ποσό των δεκατεσσάρων (14,00) Ευρώ.
Το κόστος σχετικά με τη συνεργασία του φορέα των εργαζομένων με φορείς εκπροσώπησης των εργοδοτών (1,5 ευρώ ωριαία αποζημίωση ανά καταρτιζόμενο) για την υλοποίηση προγραμμάτων κατάρτισης, δεν θα ξεπερνά το ποσό που αφορά στον αριθμό των είκοσι (20) προγραμμάτων ανά εργατικό κέντρο, ασχέτως αν το συγκεκριμένο εργατικό κέντρο συμμετέχει σε περισσότερα προγράμματα κατάρτισης.
Σε περίπτωση που φορέας εκπροσώπησης των εργοδοτών δεν επιθυμεί να υλοποιήσει πρόγραμμα κατάρτισης σε κάποιο Νομό και το εργατικό κέντρο του Νομού αυτού υλοποιεί πρόγραμμα κατάρτισης για τους εργαζόμενους των επιχειρήσεων του φορέα αυτού, δεν καταβάλλεται η ωριαία αποζημίωση του ένα ευρώ 1,5 ευρώ ανά ώρα κατάρτισης.
Επίσης το συνολικό κόστος του προγράμματος αυξάνεται κατά 4% σε περίπτωση που το πρόγραμμα υλοποιείται από πρωτοβάθμιο φορέα εκπροσώπησης εργοδοτών και εφόσον το δευτεροβάθμιο τοπικό όργανο (ομοσπονδία) δεν υλοποιεί προγράμματα. Το ποσό αυτό αποδίδεται στο δευτεροβάθμιο όργανο (ομοσπονδία) το οποίο έχει αναλάβει τη δημοσιοποίηση του Προγράμματος σε τοπικό επίπεδο και τη σύνταξη της «έκθεσης υλοποίησης προγράμματος κατάρτισης ΛΑΕΚ 1-25».
ΔΙΑΔΙΚΑΣΙΑ ΠΡΟΚΗΡΥΞΗΣ ΚΑΙ ΥΠΟΒΟΛΗΣ ΤΩΝ ΠΡΟΤΑΣΕΩΝ ΓΙΑ ΑΞΙΟΛΟΓΗΣΗ ΚΑΙ ΥΛΟΠΟΙΗΣΗ ΠΡΟΓΡΑΜΜΑΤΟΣ ΚΑΤΑΡΤΙΣΗΣ
ΑΞΙΟΛΟΓΗΣΗ- ΕΠΙΛΟΓΗ ΠΡΟΓΡΑΜΜΑΤΩΝ ΚΡΙΤΗΡΙΑ ΕΠΙΛΟΓΗΣ ΠΡΟΓΡΑΜΜΑΤΩΝ
Συντελεστής βαρύτητας 35%
Συντελεστής βαρύτητας 30%
Η έγκριση προτάσεων για την υλοποίηση προγραμμάτων κατάρτισης ανάλογα με τον αριθμό των επιχειρήσεων - μελών του φορέα, ως εξής:
Ο συνολικός αριθμός προγραμμάτων, την υλοποίηση των οποίων δύναται να αναλάβει Πιστοποιημένο Κ.Δ.Β.Μ2 (πρώην ΚΕΚ) δεν μπορεί να υπερβαίνει το τριπλάσιο της δυναμικότητας του Κ.Δ.Β.Μ2. Για το λόγο αυτό, κάθε εκπαιδευτικός φορέας, δεν έχει το δικαίωμα να συνεργαστεί για να κατατεθούν προτάσεις για αξιολόγηση σε αριθμό μεγαλύτερο από αυτόν που αντιστοιχεί στο τριπλάσιο της δυναμικότητάς του συνολικά.
Οι πανελλήνιοι σύλλογοι (εκτός των Ομοσπονδιών) έχουν δικαίωμα να καταθέσουν προτάσεις για να υλοποιήσουν προγράμματα κατάρτισης ΛΑΕΚ 1-25 στο νομό που υπάγεται η έδρα τους, καθώς και στους νομούς που υπάγονται τα παραρτήματά τους. Για το λόγο αυτό θα πρέπει να καταχωρήσουν στο πληροφοριακό σύστημα του ΛΑΕΚ - εκτός από τα στοιχεία της έδρας τους - τα στοιχεία κάθε παραρτήματος που διαθέτουν ξεχωριστά.
Κατά την υποβολή της πρότασης σύμφωνα με την απόφαση που παρουσιάζει το dikaiologitika.gr οι δικαιούχοι φορείς εκπροσώπησης εργοδοτών είναι υποχρεωμένοι να τηρούν φυσικό αρχείο με όλα τα παρακάτω δικαιολογητικά καθώς επίσης και εκτυπώσεις όλων των ηλεκτρονικά υποβληθέντων και καταχωρηθέντων στοιχείων. Το αρχείο αυτό τηρείται για χρονική περίοδο πέντε (5) ετών από την αποπληρωμή του προγράμματος και είναι στη διάθεση του ΟΑΕΔ εφόσον ζητηθεί από τις αρμόδιες Υπηρεσίες του για έλεγχο.
Απόσπασμα πρακτικού Δ.Σ. του φορέα εκπροσώπησης εργοδοτών όπου θα αναφέρεται η έγκρισή του για την υλοποίηση του προγράμματος και ο ορισμός ενός ατόμου ως υπεύθυνου για το πρόγραμμα κατάρτισης.
Απόσπασμα πρακτικού Δ.Σ. του φορέα εργαζομένων, στην περίπτωση που υπάρχει συνεργασία με το φορέα εκπροσώπησης εργοδοτών, καθώς και το είδος της συνεργασίας αυτής για την υλοποίηση του προγράμματος. Στο απόσπασμα πρακτικού θα πρέπει να αναγράφεται σαφώς η επωνυμία του φορέα εκπροσώπησης των εργοδοτών που θα συνεργαστεί με τον συγκεκριμένο φορέα εκπροσώπησης των εργαζομένων.
Απόσπασμα πρακτικού του Δ.Σ. της ομοσπονδίας που ανήκει ο φορέας εκπροσώπησης των εργοδοτών όπου θα αναφέρονται η απόφασή της να μην υλοποιήσει προγράμματα κατάρτισης καθώς και οι ενέργειές της για δημοσιοποίηση του Προγράμματος σε τοπικό επίπεδο, η δέσμευση επόπτευσης του προγράμματος κατάρτισης και η σύνταξη της «έκθεσης υλοποίησης προγράμματος κατάρτισης ΛΑΕΚ 1-25» για μέλη του που θα υλοποιήσουν προγράμματα κατάρτισης.
Επικυρωμένο αντίγραφο του καταστατικού του φορέα εκπροσώπησης των εργοδοτών.
Επικυρωμένο πρακτικό από δικαστική αρχή των τελευταίων εκλογών του φορέα εκπροσώπησης των εργοδοτών όπου θα εμφανίζεται ο αριθμός των ψηφισάντων μελών του φορέα, με τη σφραγίδα δικαστικού αντιπροσώπου. Για τους φορείς οι οποίοι έχουν κατά Νόμον διεξαγάγει τις τελευταίες εκλογές χωρίς την παρουσία δικαστικού αντιπροσώπου, απαιτούνται ένορκες βεβαιώσεις ενώπιον ειρηνοδίκη ή συμβολαιογράφου όλων των μελών της εφορευτικής επιτροπής που θα βεβαιώνουν τον αριθμό των ψηφισάντων μελών του φορέα καθώς και ότι η ψηφοφορία διεξήχθη σύμφωνα με τις διατάξεις του καταστατικού και του Νόμου.
Ιδιωτικό συμφωνητικό για κάθε πρόγραμμα ανάθεσης υλοποίησης του προγράμματος κατάρτισης από πιστοποιημένο ΚΕΚ (όπου θα αναφέρονται, ο Α.Φ.Μ. του εργοδοτικού φορέα και του ΚΕΚ, ο κωδικός πιστοποίησης του ΚΕΚ, η δ/νση υλοποίησης, ο τίτλος και ο κωδικός του προγράμματος, το συνολικό ποσό αμοιβής του ΚΕΚ σύμφωνα με την εγκύκλιο, τα στοιχεία καθώς και οι υποχρεώσεις και των δύο συμβαλλομένων, η ημερομηνία σύνταξής του με υπογραφές και σφραγίδες των συμβαλλομένων μερών). Επίσης κάθε ιδιωτικό συμφωνητικό θα πρέπει να έχει κατατεθεί να συνοδεύεται από την κατάσταση κατάθεσης του συμφωνητικού αυτού στην αρμόδια ΔΟΥ πριν την αποστολή του για έλεγχο από τον ΟΑΕΔ.
Για κάθε επιχείρηση που επιθυμεί να συμμετέχει σε πρόγραμμα κατάρτισης, δήλωση του Ν. 1599/89 στην οποία θα αναγράφονται τα εξής:
Σε περίπτωση που η επιχείρηση στην οποία εργάζονται είναι εποχική (άρθρο 24 του Νόμου 1836/1989) και η κατάρτιση υλοποιείται κατά το χρονικό διάστημα που η επιχείρηση δε λειτουργεί τότε πρέπει να διατηρείται στο φυσικό αρχείο του δικαιούχου φορέα η «λύση της σύμβασης εργασίας» της προηγούμενης εργασιακής περιόδου, ή η σύμβαση εργασίας για καθένα από τους καταρτιζόμενους της περιόδου εργασίας που έπεται της περιόδου της υλοποίησης της κατάρτισης.
Μετά την εκκαθάριση του φακέλου κάθε προγράμματος, θα ενημερώνονται όλοι οι εμπλεκόμενοι φορείς (ΦΕΕ, ΚΕΚ, εργατικό κέντρο, ομοσπονδία) για την πορεία της αποπληρωμής.
Το ποσό προμήθειας της τράπεζας, βαρύνει τον δικαιούχο.